เคยผ่านร้านนี้มาหลายที เห็นคนเยอะตลอด เลยต้องมาลองให้รู้ว่ามันดียังไง มาครั้งแรกได้ที่นั่งริมถนนเลย เพราะด้านในเต็มหมดแล้ว ถ้าจะมาคืนศุกร์-เสาร์ แนะนำให้จองมาก่อน หรือไม่ก็ต้องมาเร็วหน่อย (ก่อนทุ่ม) 

รายการอาหารที่นี่ค่อนข้างเยอะมาก เท่าที่ลองชิมรสชาติก็ไม่ได้อร่อยมากหรอก แต่ว่าใช้ได้ทุกอย่าง ราคาก็ไม่แพงด้วย สำหรับคนชอบกินถั่วเป็นกับแกล้ม ที่นี่เค้ามีถั่วแจกให้ฟรีทุกโต๊ะ ขอเติมได้เรื่อยๆด้วย อร่อยดีๆ ไปสองครั้งกินคนเดียวครั้งละ 2 จาน (เพราะปกติเป็นคนชอบกินถั่วอยู่แล้ว และถั่วที่นี่ก็ใหม่ดี อร่อยๆ) 

อาหารที่ลองมีหลายอย่างมาก แต่ที่ชอบก็จะเป็นไก่กรอบซอสมะนาว ยำผักบุ้งกรอบ เห่าดง ส่วนยำเนื้อ/หมูญี่ปุ่น ที่หลายๆรีวิวชอบกัน เรากลับไม่ชอบล่ะ 

แต่ที่สำคัญที่มาร้านนี้ และน่าจะเป็นเหตุผลเดียวกับคนอื่นๆก็น่าจะเพราะเบียร์วุ้น! เบียร์ที่นี่แช่มาอย่างเย็นจัด เทออกมานี่เป็นวุ้นทุกขวดเลย แถมแก้วก็แช่มาทุกแก้ว หายเย็นเมื่อไหร่ก็เปลี่ยนให้ตลอด กินแล้วโดนจริงๆ ปกติเราเป็นคนไม่ดื่มเบียร์ เพราะเราว่ามันขม ไม่อร่อยอ่ะ แต่เบียร์วุ้นทานได้ คงเพราะมันเจือจางเพราะน้ำแข็งหน่อยๆแล้วด้วย + เย็นจัดๆดื่มแล้วชื่นใจว่าเบียร์ปกติ 555++ 

สรุปว่าก็คงกลับไปอีกแน่ๆ ไม่ใช่ว่าอาหารอร่อยเริ่ด แต่เพราะการบริการดี เอาใจใส่คอยเปลี่ยนแก้วให้ตลอดเวลา อาหารรสชาติใช้ได้ และราคาไม่แพง ที่สำคัญเบียร์วุ้นเค้าเด็ดจริงๆ (& ถั่วอร่อย XD) 

